Lav et referat af nedenstående tekst:

Tekst:
Biler i den dyre klasse, sejlersko og ikke mindst ekstravagante fester. Det er alle ting, som mange forbinder med uge 29 i Skagen, der er døbt Hellerup-ugen. Et andet substantiv, som kan knyttes til ugen, er politirazzia. Og i år var ingen undtagelse. Fra klokken 13:00 til 18:00 var Nordjyllands Politi massivt til stede i Skagen. - Vi var deroppe for at se, hvad der rører sig i forhold til biler, spiritus og narkotika, siger Jess Falberg fra Nordjyllands Politi. Video: Se hvordan razziaen forløb Nordjyllands Politi mødte op med omkring 40 personer. Færdselsstyrelsen og Motorstyrelsen deltog også. I løbet af razziaen har politiet snuppet fem for spirituskørsel, mens to bilister er blevet stoppet med narkotika i blodet. Nu afventer politiet svar på blodprøverne for at se, hvor påvirket bilisterne har været. Positivt tegn Generelt anslår Jess Falberg, at fangsten ligger på et niveau, der er lavere end vanligt. - Jeg tror, at vi plejer at fange flere, som er påvirket. Men på sin vis er det jo egentligt et positivt tegn, hvis færre afholder sig fra at køre, når de ikke er i stand til det, siger han. Han oplyser videre, at færdselsindsatsen fortsætter i feriebyerne langs kysterne i de kommende dage. Politiet har stadigvæk ekstra betjente på vagt i Skagen, som laver en forebyggende indsats i nattelivet.

Referat:
I alt syv personer blev fældet under razziaen, mens de var påvirket af alkohol eller narkotika. Det er imidlertid færre end vanligt.